**ข่าวประชาสัมพันธ์**

5 ตุลาคม 2563 (กรุงเทพฯ ประเทศไทย)

**วีเอ็นยูประกาศปฏิทินการจัดงานใหม่สำหรับปี 2564**

**กำหนดการจัดงานชั้นนำได้ถูกรวมไว้ในไตรมาสที่ 3 และ 4 ปีหน้า**

สืบเนื่องจากสถานการณ์การระบาดของโรคโควิด-19 ส่งผลให้มีมาตรการจำกัดการเดินทางระหว่างประเทศและเกิดความไม่แน่นอนขึ้นทั่วโลก กลุ่มบริษัทในเครือ วีเอ็นยู ตระหนักถึงประเด็นดังกล่าวและได้ตัดสินใจปรับปฏิทินการจัดงานแสดงสินค้าในปี 2564 ซึ่งล้วนเป็นงานแสดงสินค้าที่สำคัญอันทจะดึงดูดผู้เข้าร่วมงานจากต่างประเทศ ให้อยู่ในช่วงครึ่งปีหลังของปี 2564 เพื่อให้มั่นใจว่างานจะได้รับผลตอบรับอย่างดีและประสบความสำเร็จสูงสุดตามมาตรฐานการจัดงาน

การปรับปรุงปฏิทินการจัดงานแสดงสินค้าส่งผลให้มีการเลื่อนการจัดงานชั้นนำของภาคธุรกิจปศุสัตว์และอาหาร จำนวนทั้งสิ้น 6 งาน ซึ่งมีเจ้าภาพจัดงานได้แก่ วีเอ็นยู เอเชีย แปซิฟิค วีเอ็นยู ยุโรป และพันธมิตรการจัดงาน

“งานแสดงสินค้าและสัมมนาของเราขับเคลื่อนและเชื่อมโยงตลาดระหว่างทวีป ซึ่งลูกค้าของเราก็คาดหวังว่าจะได้พบกับผู้เข้าร่วมเจรจาธุรกิจที่มีศักยภาพสูง ตัวอย่างที่ชัดเจนคืองาน วิฟ เอเชีย ซึ่งเป็นงานที่มีความสำคัญในธุรกิจปศุสัตว์และอาหารของภูมิภาคโดยนำเสนอทุกภาคส่วนของการผลิต ตั้งแต่การผลิตอาหารสัตว์ไปจนถึงการแปรรูปเป็นอาหารเพื่อบริโภค” นาย ไฮโก เอ็ม ชตุสซิงเงอร์ กรรมการผู้จัดการ บริษัท วีเอ็นยู เอ็กซิบิชั่นส์ เอเชีย แปซิฟิค และ ผู้อำนวยการ วิฟ เวิร์ลไวด์ / วีเอ็นยู ยุโรป กล่าว

“ภายหลังจากที่ได้ปรึกษาหารือกับคณะพันธมิตรการจัดงาน ผู้จัดแสดงงาน และเจ้าของสถานที่จัดงานในหลากหลายประเทศวีเอ็นยู จึงได้ตัดสินใจประกาศเลื่อนการจัดงาน ทั้งสิ้น 6 งาน อันได้แก่ วิฟ เอเชีย / มีท โปร เอเชีย / ฟรี ฟอร์ม ฟู้ด เอเชีย / อิลเด็กซ์ เวียดนาม และ อินโดนีเซีย รวมถึงงานอะควาติกา เอเชีย (VIV Asia Meat Pro Asia Free From Food Asia ILDEX Vietnam ILDEX Indonesia และ Aquatica Asia) ไปอยู่ในช่วงครึ่งหลังของปี 2564” นาย ชตุชซิงเงอร์ แจ้งให้ทุกฝ่ายทราบ

***งานวิฟ เอเชีย* *และงานแสดงสินค้าและสัมมนาที่จัดร่วมกันจะเลื่อนไปจัดเดือนกันยายน 2564***

วิฟ เอเชีย พร้อมทั้งงานแสดงสินค้าและสัมมนาใหม่ที่จะจัดในสถานที่เดียวกัน ได้แก่ มีท โปร เอเชีย และ ฟรี ฟอร์ม ฟู้ด เอเชีย จะถูกเลื่อนออกไปจัดระหว่างวันที่ 22-24 กันยายน 2564 ณ อิมแพ็ค เมืองทองธานี

“มาตรการจำกัดการเดินทางยังคงมีอยู่ทั่วโลก และประเทศไทยยังคงมาตรการเฝ้าระวังกักตัว 14 วันในสถานที่ที่รัฐกำหนด สำหรับทุกคนที่เดินทางเข้าประเทศไทย สำนักงานของเราในกรุงเทพฯ ได้ติดตามมาตรการเฝ้าระวังที่รัฐบาลไทยได้บังคับใช้เพื่อป้องกันการระบาดระลอกสองของ โควิด-19 ดังที่เกิดขึ้นแล้วในประเทศอื่น ๆ” น.ส. ปนัดดา ก๋งม้า ผู้อำนวยการ วีเอ็นยู เอเชีย แปซิฟิค กล่าว

“การจัดงาน วิฟ เอเชีย เพียงงานเดียวก็มีศักยภาพที่จะดึงดูดผู้เข้าร่วมกว่า 50,000 ราย ซึ่งร้อยละ 70 เป็นผู้เข้าร่วมที่มาจากต่างประเทศ สถานการณ์การพัฒนาวัคซีนในประเทศต่าง ๆ ขณะนี้ ดูเหมือนจะยังคงชะงักอยู่ในขั้นการทดลอง และคาดว่าไม่น่าจะสามารถแจกจ่ายได้อย่างแพร่หลายจนกระทั่งช่วงต้นปี 2564 นั่นเป็นสาเหตุหนึ่งที่ทำให้บริษัทต่าง ๆ ไม่สามารถวางแผนการเดินทางไปทำธุรกิจได้ ในฐานะผู้จัดงาน เราเชื่อว่าช่วงเวลาที่เหมาะสมสำหรับการจัดงานที่มีคุณภาพสูงและจะมีผู้ซื้อต่างชาติจำนวนมากมาเข้าร่วมในลักษณะนี้ควรจะเลื่อนการจัดงานเป็นช่วงเดือนกันยายน 2564” นาย เซนย่า อันโตชิน ผู้จัดการโครงการอาวุโสของ วีเอ็นยู ยุโรป อธิบายเพิ่มเติม

งานวิฟ เอเชีย 2021 กำหนดที่จะจัดขึ้น ณสถานที่เดิมตามที่กำหนดไว้คือชาเลนเจอร์ 1 2 และ 3นอกจากนี้ งาน มีท โปร เอเชียจะจัดร่วมกับงานวิฟ เอเชีย ในชาเลนเจอร์ 1 และ งาน ฟรี ฟอร์ม ฟู้ด เอเชีย จะจัด ณ ฟอรั่ม 4 ภายใน อิมแพ็ค เมืองทองธานี

***งานอิลเด็กซ์ เวียดนาม เลื่อนไปจัดเดือนกรกฎาคม 2564* และ*งานอิลเด็กซ์ อินโดนีเซีย* *และอควาติกา เอเชีย* *เลื่อนไปจัดเดือนพฤศจิกายน 2564***

เพื่ออำนวยความสะดวกในการเข้าร่วมงานแสดงสินค้าและสัมมนาสำหรับอุตสาหกรรมธุรกิจปศุสัตว์แห่งภูมิภาคเอเชีย ในประเทศต่างๆ ในปี 2564 ทางคณะผู้จัดงาน ทั้ง วีเอ็นยู เอเชีย แปซิฟิค และหพันธมิตรผู้จัดงาน จึงได้กำหนดวันที่ในการจัดงาน ใหม่ ดังนี้

งานอิลเด็กซ์ เวียดนาม จะจัดขึ้นระหว่างวันที่ **21-23 กรกฎาคม 2564** ณ **SECC** (ศูนย์นิทรรศการและการประชุมเมืองไซง่อน) **นครโฮจิมินห์ ประเทศเวียดนาม** และต่อเนื่องในไตรมาสที่ 4 ด้วย งานอิลเด็กซ์ อินโดนีเซีย 2021 และอควาติกา เอเชีย ที่จะจัดขึ้นระหว่างวันที่ **24-26 พฤศจิกายน 2564 ณ ICE** (ศูนย์นิทรรศการและการประชุม ประจำอินโดนีเซีย) กรุงจาการ์ตา ประเทศอินโดนีเซีย ***ด้วยทิศทางที่ชัดเจน และการเตรียมความพร้อมครั้งใหม่ในสถานการณ์ปัจจุบัน***

การปรับปฏิทินการจัดงานแสดงสินค้าใหม่จะทำให้ทุกฝ่ายที่เกี่ยวข้องมีเวลาเตรียมการอย่างเพียงพอ วีเอ็นยูฯ มีความตั้งใจเป็นอย่างยิ่งที่จะจัดงานนิทรรศการที่มีคุณภาพและความปลอดภัยสูงสุด เมื่อเข้าร่วมงานแสดงสินค้าของเรา

ติดตามข้อมูลการจัดงานได้ที่ [www.viv.net](http://www.viv.net/events) / [WWW.ILDEX.COM](http://WWW.ILDEX.COM) และ[www.vnuasiapacific.com](https://www.vnuasiapacific.com/portfolio/)

----------------------------------------------------- จบข่าวประชาสัมพันธ์-------------------------------------------------------

**รายละเอียดติดต่อสำหรับสื่อมวลชน:**

Elena Geremia, ผู้จัดการฝ่ายสื่อสารการตลาดอาวุโส ของ วิฟ เวิร์ดไวด์ [elena@vnueurope.com](mailto:elena@vnueurope.com)

แสงทิพ เตชะปฏิภาณดี ผู้ช่วยผู้จัดการฝ่ายสื่อสารการตลาด ของ วีเอ็นยู เอเชีย แปซิฟิค saengtip@vnuasiapacific.com

**ปฏิทินการจัดงานประจำปี 2564-2565**

|  |  |  |
| --- | --- | --- |
| Meat and Poultry Industry Russia 2021 | 25-27 พฤษภาคม 2564 | Crocus Expo กรุงมอสโก รัสเซีย |
| VIV Turkey 2021 | 10-12 มิถุนายน 2564 | Istanbul Expo Centre นครอิสตันบูล ตุรกี |
| ILDEX Vietnam 2021 | \*21-23 กรกฎาคม 2564 | SECC นครโฮจิมินห์ เวียดนาม |
| Poultry Africa 2021 | 1-2 กันยายน 2564 | Kigali Convention Centre กรุงคิกาลี รวันดา |
| VV Qingdao 2021 | 15-17 กันยายน, 2564 | Qingdao Cosmopolitan Exposition เมืองชิงต่าว จีน |
| VIV Asia 2021 | **\***22-24 กันยายน 2564 | อิมแพ็ค เมืองทองธานี กรุงเทพฯ ประเทศไทย |
| Meat Pro Asia 2021 | **\***22-24 กันยายน 2564 | อิมแพ็ค เมืองทองธานี กรุงเทพฯ ประเทศไทย |
| Free From Food Asia 2021 | **\***22-24 กันยายน 2564 | อิมแพ็ค เมืองทองธานีกรุงเทพฯ ประเทศไทย |
| VIV MEA 2021 | 22-24 พฤศจิกายน 2564 | ADNEC กรุงอาบูดาบี สหรัฐอาหรับเอมิเรตส์ |
| ILDEX Indonesia 2021 | **\***24-26 พฤศจิกายน 2564 | ICE กรุงจาการ์ตา อินโดนีเซีย |
| Aquatica Asia 2021 | **\***24-26 พฤศจิกายน 2564 | ICE กรุงจาการ์ตา อินโดนีเซีย |
| VICTAM and Animal Health and Nutrition Asia 2022 | 18-20 มกราคม 2565 | BITEC กรุงเทพฯ ประเทศไทย |
| VIV Europe 2022 | 31 พฤษภาคม-  2 มิถุนายน 2565 | Jaarbeurs, Utrecht, The Netherlands |

***\* วันที่ใหม่***

**เกี่ยวกับ VNU Group**

VNU Group เป็นบริษัทจัดนิทรรศการที่มีการดำเนินการอยู่ทั่วโลก มีสำนักงานอยู่ที่เมืองอูเทร็กซ (วีเอ็นยู ยุโรป) นครเซี่ยงไฮ้ (วีเอ็นยู เอเชีย) และกรุงเทพฯ (วีเอ็นยู เอเชีย แปซิฟิค) ซึ่ง VNU Group เป็นส่วนหนึ่งของบริษัท Royal Dutch Jaarbeurs และดำเนินธุรกิจการจัดนิทรรศการระหว่างประเทศและนอกประเทศเนเธอร์แลนด์ โดยแต่ละสำนักงานของวีเอ็นยูฯ จะดำเนินกิจกรรมด้านการจัดงานแสดงสินค้าและการประชุมด้วยความเป็นมืออาชีพในแต่ละตลาดและอุตสาหกรรมเฉพาะด้านต่าง ๆ โดยมีนิทรรศการด้านอาหารและปศุสัตว์เป็นธุรกิจหลักของทั้งสามสำนักงานแต่ละภูมิภาค นอกจากนี้ VNU Group ยังมีกิจกรรมหลักด้านอื่น ๆ อาทิ เทคโนโลยี ไลฟ์สไตล์ การก่อสร้าง วิทยาศาสตร์ชีวภาพ และเทคโนโลยีชีวภาพ

**เกี่ยวกับ วีเอ็นยู เอเชีย แปซิฟิค**

วีเอ็นยู เอเชีย แปซิฟิค เป็นส่วนหนึ่งของ VNU Group ตั้งอยู่ในภูมิภาคเอเชียตะวันออกเฉียงใต้ บริษัท Jaarbeurs ได้ร่วมทุนกับบริษัท TCC Assets ซึ่งเป็นกลุ่มบริษัทชั้นนำที่มีการเติบโตอย่างรวดเร็วในภูมิภาค เริ่มต้นจากศูนย์กลางธุรกิจของบริษัทในกรุงเทพฯ วีเอ็นยู เอเชีย แปซิฟิค ครอบคลุมตลาดงานแสดงสินค้าที่สำคัญทั้งหมดในภูมิภาคเอเชียตะวันออกเฉียงใต้ ที่มีความชำนาญในหลากหลายอุตสาหกรรม อาทิ เทคโนโลยีการเกษตร ปศุสัตว์ สัตว์เลี้ยง อาหาร เครื่องมือและอุปกรณ์สำหรับห้องปฏิบัติการทางวิทยาศาสตร์ และอุตสาหกรรมเทคโนโลยีชีวภาพ สามารถศึกษาข้อมูลเพิ่มเติมได้ที่เว็บไซต์ [www.vnuasiapacific.com](http://www.vnuasiapacific.com)

**เกี่ยวกับ วีเอ็นยู ยุโรป**

วีเอ็นยู ยุโรป เป็นบริษัทลูกของ Royal Dutch Jaarbeurs ที่มีสำนักงานอยู่ที่เมืองอูเทร็กซ ตั้งอยู่ใจกลางประเทศเนเธอร์แลนด์ เดินทางเพียง 30 นาทีจากนครอัมสเตอร์ดัม โดยสำนักงาน วีเอ็นยู ยุโรป ตั้งอยู่ที่เดียวกับ Jaarbeurs complex มีทีมงานฝ่ายต่างประเทศของ วีเอ็นยู ยุโรป ที่เชี่ยวชาญทางด้านธุรกิจปศุสัตว์ สัตวบาล และการแปรรูปอาหาร สามารถศึกษาข้อมูลเพิ่มเติมได้ที่เว็บไซต์ [www.vnueurope.com](file:///D:\hms\AppData\Local\Microsoft\Windows\INetCache\Content.Outlook\VHI4FQJB\www.vnueurope.com)